alexandrainst/scandi-wiki huggingface dataset:
Rettskjeldefaktor

Rettskjeldefaktorar eller rettskjelder er tilhøve brukt som argument for å løysa rettslege problemstillingar og avgjera kva ein rettsregel går ut på.
Rettskjeldeprinsippa fastset korleis rettskjeldefaktorane skal nyttast og vektleggjast.

Etter at Torstein Eckhoff først innførte ei slik kategorisering av rettskjeldefaktorane, er det i norsk rett vanleg å dela dei inn i om lag sju grupper:

 Lovtekstar fastsatt av Stortinget, eller i forskrifter gjeve av eit departement med heimel i lov.
 Lovforarbeid og etterfølgjande uttalingar som har ein viss autoritet (motiv).
 Rettspraksis, særleg fra Høgsteretten.
 Praksis hjå andre styresmakter.
 Privat praksis (for eksempel kontraktspraksis i forhold mellom entreprenør og byggherre).
 Juridisk teori i bøker, artiklar og liknande juridisk faglitteratur.
 Reelle omsyn (særeig om tolkinga fører til eit godt resultat for partar, samfunnet, andre rettsreglar og anna).

Lista er ikkje uttømmande, og rekkjefølgja er ikkje bestemmande for vekta til kvar av faktorane. Internasjonale rettskjelder som folkerett og EU-/EØS-rett kan også vera faktorar.

Kjelder

Eckhoff, Torstein. Rettskildelære (5. utgåve 2001). 
Falkanger, Thor. «Rettskilder» (14. februar 2009), Store norske leksikon.

Rettsvitskap
Juridisk terminologi
Norsk rettskjeldelære
Selen

Selen er eit ikkje-metallisk grunnstoff med kjemisk symbol Se og atomnummer 34. I periodesystemet er selen plassert i Gruppe 16.

Førekomst og utvinning

Viktige sambindingar 

Vanlege oksidasjonstal for selen i sambindingar er 6, 4, 2 og -2. Selen dannar mellom anna fluorid, klorid, bromid, oksid og sulfid.

Bruk av selen 

Selen vert brukt i rustfritt stål. 

Grunnstoffet kan brukast i glasproduksjon.

Biologisk rolle 

Selen er eit essensielt spormineral. Sambindingar kan vera giftige.

Sjå også 
 Periodesystemet
 Grunnstoffliste
 Isotoptabell

Bakgrunnsstoff 
 Webelements

 
Fleiratomige ikkje-metall
Native element
Kalkogen
Mineraltilskot
Antioksidantar
Grunnstoff
Deichmanske bibliotek

Deichmanske bibliotek, med hovudbibliotek på Arne Garborgs plass på Hammersborg i Oslo, er eit kommunalt folkebibliotek, det største i Noreg. Hovudbiblioteket opna i 1933. Arkitekt for bygget var Nils Reiersen.

Biblioteket har avdelingar kringom i Oslo.

Biblioteket byggjer på ei testamentarisk gåve frå Carl Deichmann, som levde frå 1705 til 1780. Han testamenterte boksamlinga si på  band til byen. Dei første biblioteklokala låg i Rådhusgata, og opna for publikum 12. januar 1785..

I 1898 moderniserte Haakon Nyhuus biblioteket etter eit opphald i USA.

Eit nytt hovudbiblioteket er under bygging i Bjørvika i Oslo.

Kjelder

Bakgrunnsstoff 
 Deichmanske bibliotek
Knut Are Tvedt (red): Oslo byleksikon, Kunnskapsforlaget 2010, ISBN 978-82-573-1760-7
 Deichmanske bibliotek
 Nye Deichman 

Bibliotek i Noreg
Byggverk i Oslo
Skipingar i 1785
Kulturminne i Oslo
Åsne

Åsne (òg skrive Aasne) er eit kvinnenamn. Namnet kjem av det norrøne namnet Ásný, i dag stava Åsny, samansett av ås-, gud, og -ny, som tyder ny. Det kan brukast som kortform av førenamn som byrjar med Ås-, som Åshild eller Åsta.

Namnet har særleg vore nytta i Telemark. Det er rundt 500 som heiter Åsne i Noreg, og 100 som heiter Aasne. 

Åsne har namnedag 8. februar.

Kjende namneberarar

Åsne Berre Persen, norsk miljøaktivist
Åsne Seierstad, norsk journalist

Bakgrunnsstoff

kvinnenamn
førenamn av norrønt opphav
Wikinews

Wikinews er ein open nyhendeportal der alle kan bidra til - og nytte - informasjonen som vert lagt ut, prosjektet er underlagt Wikimedia Foundation. Målet med Wikinews er å skape eit miljø der enkeltmenneske og «grasrotjournalistar» kan skrive uavhengige rapportar og artiklar om alt som foregår innan deira interessesfære.

Kort historie 

I november 2004 vart det etablert ein demonstrasjonswiki for å vise at ein open 
nyhendeportal, der alle kan bidra er mogeleg. Prosjektet vart sparka i gang og støtta av Wikimedia Foundation. I desember 2004 vart ein engelsk og tysk versjon av nyhendeportalen publiserte i dei første betaversjonane. I januar og februar 2005 dukka det opp portalar på nederlandsk, fransk, spansk, bulgarsk, polsk, portugisisk, rumensk og svensk.

Norsk Wikinews 
Den 11. januar 2006 vart Wikinytt oppretta som Wikinews-portalen på norsk. I Wikinytt kan ein leggja inn artiklar på nynorsk eller bokmål. Det vart ei tid òg diskutert om ein skulle oppretta ein felles skandinavisk portal i staden for at kvart språk fekk sin eigen.

Bakgrunnsstoff 

 Wikinewsportalar 
 Wikinews: Fleirspråkleg portal
 Svensk Wikinews
 Engelsk Wikinews
 Spansk Wikinews
 Fransk Wikinews
 Tysk Wikinews
 Nederlandsk Wikinews

Wikimedia
Nyhende
Aviser
Skipingar i 2004
Wales

Wales er ei halvøy sørvest på øya Storbritannia. Wales er ein del av det sameinte kongeriket Storbritannia og Nord-Irland. Den britiske tronarvingen er kjend som Prince of Wales, prins av Wales, men han har inga politisk rolle i Wales.

Namnet «Wales» kjem av det germanske ordet for «annleis» (på same måte som Vallonia og Valakia har fått sine namn).

Wales har ikkje vore sjølvstendig sidan 1282, då landet vart erobra av kongen av England. Wales var frå 1707 til 1927 ein del av det sameinte kongeriket Storbritannia og Irland. Etter den tid har Wales vore ein del av det sameinte kongeriket Storbritannia og Nord-Irland, i norsk språkbruk korta til Storbritannia. Wales vart styrt direkte frå London fram til 1999. Det keltiske særmerket er teke vare på og har frå 1800-talet danna grunnlag for ei nasjonalistisk rørsle, Plaid Cymru. Rørsla fekk i 1974 inn to representantar i det britiske parlamentet. Nasjonalforsamlinga for Wales utgjer i dag styresmakta, men har berre avgrensa mynde delegert frå det britiske parlamentet.

Det walisiske språket, kymrisk (eller walisisk) er eit keltisk språk som er nært i slekt med bretonsk i Bretagne. Det vert tala av om lag 550 000, spesielt i det nordlege Wales.

Walisiske byar og stader 

 Newport
 Swansea
 Llanfairpwllgwyngyllgogerychwyrndrobwllllantysiliogogogoch

Geografi og geologi
Wales er fjellrikt, spesielt i nordlege og sentrale regionar. Wales har over 1 200 km med kystline og fleire øyar, og av dei den største Ynys Môn eller Anglesey i nordvest.

Cambrian Mountains («Desert of Wales») er ein serie av fjellkjeder som strekkjer seg frå Brecon Beacons-fjella i Sør-Wales til nordlege Carmarthenshire og Ceredigion og vidare til Snowdonia i Nord-Wales.

Den høgaste toppen i Cambrian Mountains er Pumlumon. Fjella er nedbørsområde for elvane Severn og Wye. Det er typelokalitet for kambriumperioden (542-488 mill. år sidan).

Berggrunnen vart danna ved overgangen frå prekambrium til kambriumtida ved danninga av mikrokontinentet Avalonia. Wales ligg i sentrale delar av dette mikrokontinentet og har gjennomgått fleire foldefasar. I nord finst Snowdonia og dei høgaste fjella. I sør finst ei relativt komplett lagrekkje av bergarter med mange klassiske typelokalitetar.

Kjelder
 Askheim, Svein. (1. oktober 2012). Wales geologi og landformer. I Store norske leksikon. Henta 10. februar 2014 frå http://snl.no/Wales_geologi_og_landformer

Bakgrunnsstoff

 
Storbritannia
Undernasjonale område i Storbritannia
Språkrådet

Språkrådet er staten sitt fagorgan i spørsmål om norsk språk. Språkrådet har som hovudoppgåve å verna norsk språk, og styrkja statusen til norsk i notid og framtid. Det gjeld både norsk språk generelt og den nynorske målforma spesielt. I tillegg skal Språkrådet ta omsyn til språkstoda som heilskap i landet, dvs. interessene til nordmenn med anna morsmål enn norsk. Språkrådet skal vidare observera og vurdera språkutviklinga i landet, og på det grunnlaget skal ein òg driva språknormering.

Oppgåver 
Språkrådet skal verna norsk språk, og fører tilsyn med språklova for å hindra at språket vert «utvatna». Dei forvaltar rettskrivninga i nynorsk og bokmål, og godkjenner norske ordbøker og ordlistar til bruk i skulen. Vidare gjev dei og gjev råd om stadnamn og andre språklege emne, og arbeidar  for at offentlege og private aktørar i Noreg brukar eit klart språk som er lettfatteleg for målgruppa. Språkrådet fremjar norsk teiknspråk og dei nasjonale minoritetsspråka som kvensk og romani. Språkrådet samarbeidar òg med språkinstitusjonar i andre land, mellom anna for å sikra nabospråkforståing i Norden.

Soge 
Stortinget slutta seg i 2003 til eit forslag om å omdanna Norsk språkråd til eit nasjonalt kompetansesenter for norsk språk. Språkrådet vart skipa 1. januar 2005, og avløyste då Norsk språkråd. Ved brev frå Kultur- og kyrkjedepartementet 18. mai 2005 vart det fastsett at namnet skulle vera Språkrådet. Språkrådet sin første direktør var Sylfest Lomheim.

Leiing

Språkrådet har eit sekretariat som vert leidd av ein direktør i åremålsstilling. Sidan 1. juni 2020 har Erik Ulfsby vore styreleiar. , etter han var Språkrådet har eit styre som er oppnemnt av Kulturdepartementet. Den 25. november 2010 vart dette styret utnemnt fram til 2014:

 Ottar Grepstad, leiar
 Åse Lill Kimestad, nestleiar
 Sigrun Høgetveit Berg
 Helene Uri
 Trond Trosterud
 Kamil Øzerk
 Ola T. Lånke
 Daniels Ims, tilsettrepresentant (nynorskbrukar)
 Margrethe Kvarenes, tilsettrepresentant (bokmålsbrukar)

Medlemene i styret møtet i prinsippet som einskildpersonar, og ikkje som representantar for eit lag eller ein institusjon, slik tilfellet var med representasjonen i det gamle Norsk språkråd.

Fagråd
Språkrådet har fire fagråd som skal gje fagleg støtte til sekretariatet og styret: 
 Fagråd for samfunn og høgare utdanning
(leidd av Ingebjørg Sæbu)
 Fagråd for skule og offentleg forvalting
(leidd av Åse Lill Kimestad)
 Fagråd for normering og språkobservasjon
(leidd av Helge Dyvik)
 Fagråd for terminologi og fagspråk
(leidd av Johan Myking)

Av desse fagråda er Fagrådet for normering og språkobservasjon det som liknar mest på det som var Fagnemnda i Norsk språkråd, men til liks med dei andre fagråda har det berre ein rådgjevande funksjon.

Kjelder

Bakgrunnsstoff

 Språkrådet.no Nettstaden til Språkrådet

 
Norsk språk
Språkrøkt
Norsk språkpolitikk
Språknormering
Ortografi
Skavøypoll Idrettslag

Skavøypoll Idrettslag vart skipa i 1978. Idrettslaget har grupper for fotball, handball, klatring, gymnastikk, turn og idrettskule. Skavøypoll stadion ligg på Tennebø og har kunstgrasdekke. Elles nyttar klubben Nordfjordhallen og Skavøypoll skule til treningar. Innbyggjarane i Deknepollen poststad soknar til Skavøypoll IL.

Bakgrunnsstoff 
 Heimesida til SIL 

Idrett i Kinn
Idrettslag i Vestland
Skipingar i 1978
Allmenning

Allmenning eller ålmenning, også skrive almenning, viser til ein stad det er allmenn rett til å bruka. Det kan til dømes vera snakk om eit beiteområde i skog eller hei, om ei eng i ein landsby eller ein open plass i ein by.

For å få bruksrett på allmenningsrettsleg grunnlag, må ein ha ei viss tilknyting til allmenningen. Allmenningsrettsleg hogstrett i bygdeallmenningar kan gjelda gardbrukarar i bygda allmenningen høyrer til. Allmenningsrettsleg jaktrett i statsallmenningar kan gjelde folk busette i kommunen allmenningen ligg i.

Allmenning er òg eit stadnamn som kan visa til:
 Allmenning i Luster
 Almenning i Vågsøy
 Almenningen i Vågsøy

Sjå òg 
 Allemannsretten
 Green

Juridisk terminologi
Grunneigedom
Allmenningen

Allmenningen er ei bygd i Kinn kommune i Vestland fylke. Ho ligg på nordsida av innlaupet av Nordfjorden. Bygda ligg langs Riksveg 15 mot Måløy. Frå Almenningsfjellet kan ein ta av til Selje kommune. 

Bygda er eigen poststad med nummer 6713. I bygda er det eit byggevarefirma som mellom anna produserer vindauge og dører. Den kommunale skulen vart lagd ned i 2002. Bygdefolket fekk ta over bygnaden og har starta privat Montessoriskule. 

Almenning er òg eit etternamn med om lag 201 brukarar.

Nordfjord
Busetnader i Kinn
Vågsøy kommune
Norske slektsnamn
Almenningen

Almenningen (6713) er namnet på ein poststad i Vågsøy kommune i Sogn og Fjordane fylke. Poststaden utgjer bygda Almenning og områda rundt. Det er ikkje lenger eige postkontor i Almenningen, og posttenester må anten gjerast i Deknepollen eller på Bryggja.

Nordfjord
Vågsøy kommune
Poststadar
Psykologi

Psykologi kan definerast som vitskapen om åtferd og mentale prosessar. Psykologar forskar på korleis menneskeleg tenking går føre seg, korleis hjernen verkar på åtferd og mentale prosessar. Barn si mentale utvikling vert studert. I tillegg studerer ein korleis menneske fungerer i høve til kvarandre, kva som skil menneske frå kvarandre og psykiske lidingar.

Hovudvekta av psykologisk forsking er naturvitskapleg, men det er òg sterke tradisjonar innan psykologien for å skjøna mennesket ut frå ein humanistisk/eksistensiell synsvinkel. Innan klinisk psykologi held mange seg framleis til tradisjonen etter Sigmund Freud. Ein kan difor seia at psykologi ligg i skjeringspunktet mellom naturvitskap, samfunnsvitskap og humaniora.

Det kanskje mest fundamentale spørsmålet i psykologien har vore om mennesket best kan skjønast ut frå arv eller miljø. I dag vert spørsmålet sett på som gamaldags. I staden undersøkjer ein korleis biologi, indre prosessar og miljø verkar saman.

Bakgrunnsstoff 
 Norsk psykologforening
 American Psychological Association
Kongeleg resolusjon

Ein kongeleg resolusjon er ei avgjerd teken av Kongen i statsråd.

Etter norsk statsskikk skal mange av dei viktigaste avgjerdene formelt gjerast av «Kongen i statsråd». I denne samanhengen er statsråd det formelle møtet der regjeringa, leia av Kongen, er samla på Slottet. Normalt skjer dette kvar fredag klokka 11.00. Avgjerdene som blir gjort av regjeringa samla i statsrådet under leiing av Kongen, blir kalla kongelege resolusjonar.

Når Kronprinsen leier statsrådet blir resolusjonane som blir gjort kalla Kronprinsregentens resolusjonar (etter Grunnloven § 41).

Når unntaksvis verken Kongen eller Kronprinsen deltek i avgjerder som skal takast av «Kongen i statsråd», held ein møtet i statsrådssalen på statsministeren sitt kontor, eller unntaksvis i statsrådssalen på Stortinget. Vedtak som blir gjort på eit slikt møte blir kalla regjeringas resolusjonar.

Lovgjeving
Statsrett
Ólafur Jóhann Sigurðsson

Ólafur Jóhann Sigurðsson () var ein islandsk forfattar.

Prisar og utmerkingar 
 1976 Nordisk Råds litteraturpris

Verk 
 1934 Við Álftavatn 
 1935 Um sumarkvöld 
 1936 Skuggarnir af bænum, roman
 1940 Liggur vegurinn þangað ?
 1940 Kvistir í altarinu 
 1944 Fjallið og draumurinn 
 1945 Teningar í tafli
 1947 Speglar og fiðrildi
 1947 Litbrigði jarðarinnar 
 1951 Vorköld jörð
 1952 Nokkrar vísur um veðrið og fleira 
 1955 Gangvirkið
 1955 Á vegamótum
 1959 Ljósir dagar
 1965 Leynt og ljóst
 1965 Bréf séra Böðvars
 1972 Seint á ferð
 1972 Að laufferjum
 1972 Hreiðrið
 1974 Að brunnum
 1976 Að laufferjum og brunnum
 1977 Seiður og hélog
 1978 Virki og vötn
 1979 Í gestanauð : sögur 1940-1945
 1979 Margs er að gæta : sögur 1945-1962
 1983 Drekar og smáfuglar. Úr fórum blaðamanns
 1988 Að lokum. Kvæði.
 1993 Sagnaúrval 1939-1965 
 1995 Kvæði

Kjelder 

Olafur Johann Sigurdsson
Vinnarar av Nordisk råds litteraturpris
Holsen

Holsen er ei bygd i Sunnfjord i Vestland. Ho ligg ved Holsenvatnet, aust i kommunen, og er gjennomskoren av Riksveg 13. Bygda går lokalt i Førde også under namnet Holsa.

I bygda ligg Holsen kyrkje, ei trekyrkje frå 1861, og Holsen skule, som i 2003 hadde 25 elevar.

Historie 
I 1847 gjekk det eit jordras på Holsen der fire menneske omkom.

Holsen som etternamn 

Det er om lag 400 som har Holsen som etternamn i Noreg (2006).

Bakgrunnsstoff 
 Førde kommune om Holsen 
 Holsen kyrkje på nrk.no 
 Skular i Førde på nrk.no (kjelde for elevtal)

Busetnader i Sunnfjord
Bygder i Vestland
Norske slektsnamn
Mumle Gåsegg

Mumle Gåsegg er ein norsk eventyrfigur med trekk både frå morosame skrytesoger og helteeventyr. 

Mumle var fødd frå eit gåseegg som fem koner hadde ruga på. Han fekk namnet sitt frå dette, og av at han mumla mens han låg i egget. Det guten hadde mumla om, var mat – han hadde ei ovstor matlyst, men var òg utruleg sterk. Eventyret handlar om korleis det går han i livet, i møte med konge, soldatar og djevelen.

Eventyret finst i mange variantar, også på svensk. Det er klassifisert under eventyrkatalog-nummeret AT 650A, under overskrifta Strong John.

Samandrag:

«Ein gut av overnaturleg opphav forlet heimen sin på grunn av den enorm appetitten sin. Han gjer kontraktarbeid for ein bonde og ein konge, og dei gir han harde oppgåver som setter styrken hans på prøve. For di han et så uhorveleg mykje, vil dei kvitte seg med han, og kongen gir han til sist svært farlege oppgåver, som å krige, eller dra til helvete etter skatt frå fanden. Guten får til alt, og vinn kongsdottera.»

Annan bruk av Mumle Gåsegg  
 Mumle Gåsegg er ein teikneserie av eventyret laga av Bjørn Ousland
 Mumle Gåsegg  var løyndenamnet til Johan Borgen då han skreiv petitar i Dagbladet

Kjelder

Bakgrunnsstoff 
 Eventyret om Mumle Gåsegg 

Norsk folkedikting
Norske eventyr
Eventyrfigurar
Psevdonym
Anders Lange

Anders Sigurd Lange () var ein norsk politikar og kjend agitator. Han vart fødd i Aker i Akershus. Lange vart ferdigutdanna skogteknikar i 1926 og arbeide nokre år som lærar på ein planteskule i Argentina før han vende heim i 1929. 

I mellomkrigstida var Anders Lange aktiv i Fedrelandslaget, eit lag som ynskte å skipa ein borgarleg front mot kommunismen. Om Fedrelandslaget i 1930-åra seier Norgeslexi dette: «I 1930-årene var Fedrelandslaget tydelig inspirert av italiensk fascisme og tysk nasjonalsosialisme, men samtidig ble organisasjonen politisk sett en mer marginal foreteelse i Norge.» Lange var sekretær i Fedrelandslaget frå 1930 til 1938. Under krigen fekk Lange nokre mindre fengselsopphald i Møllergata 19.

Anders Langes Avis 
I 1947 vart Lange sekretær i Norsk Kennelklubb og skipa seinare ein eigen kennel i Oppegård kommune. I 1948 tufta han Hundeavisa. Avisa handla i byrjinga hovudsakleg om hundehald, men vart meir og meir open for politiske ytringar. Utover 60-talet vart den redaksjonelle profilen heilt endra og avisa vart omdøypt til Anders Langes Avis. Avisa hadde ein krass brodd mot det rådande politiske miljøet, og hovudsakleg retta mot skattar og avgifter og alle former for avgrensingar av det frie næringslivet. Lange var sjølv kritisk til å føre utviklingshjelp, og redaksjonelt stod Anders Langes Avis for ei sterk politisk støtte til det Sør-Afrikanske apartheidregimet.

Anders Langes Parti 
Tidleg på 1960-talet stod Lange bak partiet Frihetsvernet, som stilte liste i Oslo ved stortingsvalet i 1965 utan suksess. Tidleg på 1970-talet prøvde han seg igjen. Han tufta det politiske partiet Anders Langes Parti til sterk nedsettelse av skatter, avgifter og offentlige inngrep (ALP) under eit folkemøte i Saga Kino i Oslo den 8. april 1973. Partiet endra seinare namn til Framstegspartiet. I Stortingsvalet 1973 kom Lange inn i Administrasjonskomiteen. Han heldt fram som stortingsrepresentant og formann i partiet fram til han døydde i 1974.

Referansar

Bakgrunnsstoff
 Dagbladet om Anders Lange
 www.liberaleren.no om Anders Lange 

Stortingsrepresentantar 1973-1977
Stortingsrepresentantar for Oslo
Politikarar frå Oslo
FrP-politikarar
Carl I. Hagen

Carl-Ivar Hagen, kjend som Carl I. Hagen, () er ein norsk politikar. Han var formann i Framstegspartiet frå 1978 til 2006. I dag er han visepresident på Stortinget og han sit også i ulike stortingskomitéar. 30. april 2008 vart det kjent at Carl I. Hagen kjem til å trekkje seg frå poltikken, og at han ikkje tek attval til Stortinget for neste periode.

I 1974 var Hagen ein del av Reformpartiet som braut ut av Anders Langes parti, som seinare vart til Framstegspartiet (Frp). Då Reformpartiet gjekk inn att i Frp året etter, tok det ikkje lang tid før Hagen tok over styringa av partiet. Carl I. Hagen stod for ein mindre ytterleggåande liberalistisk økonomisk politikk enn Anders Lange sjølv.

Han er gift med Eli Hagen.

Folkevalde verv

Stortinget 
 1974–75: Stortingsrepresentant for Reformpartiet
 1975–77: Stortingsrepresentant for Framstegspartiet
 1981– : Stortingsrepresentant for Framstegspartiet

Oslo bystyre 
 1979–82: Medlem av Oslo bystyre for Framstegspartiet
 1987–91: Medlem av Oslo Bystyre for Framstegspartiet
 1995–99: Medlem av Oslo Bystyre for Framstegspartiet

Bakgrunnsstoff 
 
  

Stortingsrepresentantar for Oslo
Stortingsrepresentantar for Oppland
Stortingsrepresentantar frå FrP
Stortingsrepresentantar 1973-1977
Stortingsrepresentantar 1981-1985
Stortingsrepresentantar 1985-1989
Stortingsrepresentantar 1989-1993
Stortingsrepresentantar 1993-1997
Stortingsrepresentantar 1997-2001
Stortingsrepresentantar 2001-2005
Stortingsrepresentantar 2005-2009
Stortingsrepresentantar 2021-2025
Politikarar frå Oslo
FrP-politikarar i Oslo
Leiarar for Framstegspartiet
Norske Skal vi danse-deltakarar
Reformpartiet (1974-1975)

Reformpartiet var den første utbrytargruppa frå Anders Langes parti (no: Framstegspartiet). Partiet eksisterte mellom 1974 og 1975, då størsteparten av medlemsmassen tok imot eit tilbod om å verte ein del av Frp igjen. Tidlegare formann i Frp, Carl I. Hagen var ein del av Reformpartigruppa.

Tidlegare norske politiske parti
1ste Mai

1ste Mai var ei sosialistisk avis som kom ut i Stavanger, oppkalla etter arbeidardagen første mai.

Avisa var stifta 30. september 1895 som partiorgan for Arbeidarpartiet. Ho kom først ut ein gong i veka, frå 1902 to gonger kvar veka, og frå 1906 som dagsavis. Den seinare skoledirektøren Johan Gjøstein var den første redaktøren og ei viktig drivkraft for avisa. 

1ste Mai blei stoppa under krigen. I 1955 blei ho slått saman med Haugaland Arbeiderblad til Rogalands Avis. 

Norske aviser etter namn
Tidlegare norske aviser
Tidlegare aviser i Rogaland
Skipingar i 1895
William Heinesen

Andreas William Heinesen, kjend som William Heinesen () var ein færøysk forfattar, komponist og biletkunstnar. Heinesen var fødd og døydde i Tórshavn.

Heinesen vert helden for å vere den viktigaste færøyske forfattaren og blant dei viktigaste danskspråklege forfattarane i si tid. Heinesen skreiv på dansk, slik venen og syskenbarnet hans, Jørgen-Franz Jacobsen også gjorde. Forfattardebuten kom med diktsamlinga Arktiske elegier i 1921, men det er som romanforfattar han er mest kjend. Romanen Den sorte Gryde vart eit gjennombrot for han. Han fekk Nordisk Råds litteraturpris i 1965 for romanen Det gode håb frå 1964.

Bøkene hans er omsette til ei rekkje språk.

Prisar og utmerkingar 
 1951: Selskabet for de skiønne og nyttige Videnskabers Pris for romanen De fortabte spillemænd
 1965: Holberg-Medaillen
 1965: Nordisk Råds Litteraturpris for romanen Det gode håb
 1968: Emil Aarestrup Medaillen
 1980: Den danske Kritikarprisen for novellesamlinga Her skal danses
 1984: Gelsted-Kirk-Scherfig-Prisen
 1984: Karen Blixen Medaljen
 1987: Svenska Akademiens Nordiska Pris
 1988: Sonning-prisen

Bibliografi

Diktsamlingar 
 1921: Arktiske Elegier og andre Digte	
 1924: Høbjergningen ved Havet 	
 1927: Sange mod Vaardybet 	
 1930: Stjernerne vaagner 	
 1936: Den dunkle Sol 	
 1955: Digte i udvalg 	
 1961: Hymne og harmsang 	
 1972: Panorama med regnbue 	
 1983: Vinterdrøm. Digte i udvalg 1920-30 	
 1984: Samlede digte 	
 1990: Digte

Novellesamlingar	
 1957: Det fortryllede lys 	
 1960: Gamaliels besættelse 	
 1967: Kur mod onde ånder 	
 1970: Don Juan fra Tranhuset 	
 1973: Fortællinger fra Thorshavn 	
 1975: Grylen og andre noveller 	
 1980: Her skal danses 	
 1985: Laterna magica

Romanar	
 1934: Blæsende Gry 	
 1938: Noatun 	
 1949: Den sorte gryde 	
 1950: De fortabte spillemænd 	
 1952: Moder Syvstjerne 	
 1964: Det gode håb 	
 1976: Tårnet ved verdens ende

Bakgrunnsstoff 
 Færøyane kunstmuseum 
 Om biletkunstnaren Heinesen hjå Faroeartstamps.fo 
 Dansk Litteraturhistorisk Bibliografi 

Danske forfattarar
Færøyske forfattarar
Vinnarar av Nordisk råds litteraturpris